**Atvērtās pārvaldības rīcības plāna 2022. – 2025. gadam**

**uzraudzības padome**

**SĒDES PROTOKOLS Nr. 5**

|  |  |  |
| --- | --- | --- |
| Rīgā  |  | 2024. gada 7. novembrī |

Sēde notika: plkst. 13.00 – 14.30

Norises vieta: Valsts kancelejas Bibliotēka

**Sēdi vada:**

I. Lībķena– Valsts kancelejas direktora vietniece valsts pārvaldes jautājumos, Valsts pārvaldes politikas departamenta vadītāja

**Sēdē piedalās padomes locekļi un to pārstāvji:**

I. Kušķe –Valsts kancelejas Valsts pārvaldes politikas departamenta Valsts pārvaldes attīstības nodaļas konsultante labas pārvaldības jautājumos

Z. Legzdiņa-Joja – Valsts kancelejas Valsts pārvaldes politikas departamenta Valsts pārvaldes attīstības nodaļas konsultante sabiedrības līdzdalības jautājumos

I. Blačforda – Valsts kancelejas Stratēģiskās komunikācijas koordinācijas departamenta konsultante

H. Beitelis – Valsts kancelejas Ārvalstu finanšu instrumentu departamenta vadītājs

E. Brikmane – valsts sabiedrības ar ierobežotu atbildību "Latvijas Vēstnesis" portāla galvenā redaktore

I. Vilde – Satiksmes ministrijas Komunikācijas nodaļas sabiedrisko attiecību speciāliste

E. Urpena – Ekonomikas ministrijas Sabiedrisko attiecību nodaļas vadītāja

J. Šaicāne – Kultūras ministrijas Sabiedrības integrācijas departamenta direktore

M. Timma – Finanšu ministrijas vecākā eksperte stratēģiskās plānošanas un risku vadības jautājumos

U. Lielpēters – Valsts ieņēmumu dienesta Stratēģiskās vadības lietu un sabiedrisko attiecību pārvaldes Stratēģiskās vadības daļas vecākais eksperts

R. Ķenģe – Izglītības un zinātnes ministrijas Politikas iniciatīvu un attīstības departamenta direktora vietniece jaunatnes jomā

L. Amatniece – Viedās administrācijas un reģionālās attīstības ministrijas Datu pārvaldības nodaļas vecākā eksperte

V. Razumovskis – Viedās administrācijas un reģionālās attīstības ministrijas Pašvaldību departamenta direktors

G. Kogane – Iekšlietu ministrijas Komunikācijas nodaļas Sabiedrisko attiecību speciāliste

K. Iosava – Ārlietu ministrijas Komunikācijas grupas vecākā referente

I. Čavare – Aizsardzības ministrijas Militāri publisko attiecību departamenta Militāri publiskās informācijas nodaļas vadītājas vietniece

S. Segliņa – Tieslietu ministrijas Stratēģijas departamenta vecākā referente

A. Karlsone-Djomkina – Tiesu administrācijas Starptautiskās sadarbības un analītikas nodaļas vadītāja

L.A. Rasima – Nacionālās elektronisko plašsaziņas līdzekļu padomes Juridiskā departamenta juriste

D. Spaliņa – Sabiedrības integrācijas fonda vadītājas vietniece

L. Riteniece-Balode – Valsts administrācijas skolas Resursu pārvaldības daļas vadītāja

I. Tauriņa – biedrības "Sabiedrība par atklātību-Delna" direktore

L.A. Putāne – biedrības "Latvijas Pilsoniskā alianse" interešu pārstāvības vadītāja

L. Stafecka – biedrības “Sabiedriskās politikas centrs PROVIDUS” pētniece

**Sēdē piedalās citi dalībnieki:**

V. Sidorenkovs – Valsts kancelejas Juridiskā departamenta vadītājas vietnieks

I.A. Eklona – Valsts kancelejas Valsts pārvaldes politikas nodaļas vadītāja

D.Jansone – Valsts kancelejas Valsts pārvaldes politikas nodaļas konsultante

**I. Lībķena** iepazīstina ar **darba kārtību**:

1. **Latvijas veiksmes stāsti: TAP portāla iegūtā ANO publisko pakalpojumu balva**
2. **Atvērtās pārvaldības rīcības plāna 2022.– 2025.gadam īstenošanas aktualitātes**
3. **Atvērtās pārvaldības rīcības plāna 2022. – 2025. gadam īstenošana 2025. gadā**
4. **Nākamā atvērtās pārvaldības rīcības plāna izstrāde**
5. **Latvijas veiksmes stāsti: TAP portāla iegūtā ANO publisko pakalpojumu balva**

V. Sidorenkovs iepazīstina ar Valsts kancelejas pieredzi TAP portāla attīstībā un TAP portāla 2024. gadā saņemto ANO publisko pakalpojumu balvu.

**Padomes lēmums:** Pieņemt zināšanai V. Sidorenkova sniegto informāciju un padomes diskusiju par TAP portāla ietekmi uz atklātību un labu pārvaldību, kā arī par saņemto ANO balvu kā iedvesmu citām valsts institūcijām Latvijā.

1. **Atvērtās pārvaldības rīcības plāna 2022.– 2025.gadam īstenošanas aktualitātes**

I. Kušķe iepazīstina ar OECD Uzticēšanās pētījuma secinājumiem attiecībā uz Latviju, kā arī gūtajiem iespaidiem, piedaloties OECD rīkotajā Demokrātijas un Uzticēšanās forumā 2024.gada oktobrī.

Z. Legzdiņa-Joja iepazīstina ar jauno regulējumu sabiedrības iesaistei un Valsts kancelejas ieceri īstenot dialoga apļus kā sabiedrības iesaistes veidu Latvijas ilgtspējīgas attīstības stratēģijas 2025. gadam izstrādei.

I. Kušķe informē par atvērto datu hakatona norisi 2024.gada oktobrī, ko L.Amatniece papildina, informējot par īstenotajām apmācībām publiskajai pārvaldei par atvērto datu un augstvērtīgo datu izmantošanu.

I. Kušķe informē par deliberatīvo diskusiju modeļa izstrādi (3.5. pasākums). Drīzumā metodiku iecerēts nosūt biedrībai "Sabiedriskās politikas centrs PROVIDUS" (plānā norādīta kā citi īstenotāji). 2025. gadā darbs pie tās jāpabeidz. Metodikas tematiskais tvērums būs – inovatīvas sabiedrības iesaistes metodes, taču deliberatīvās metodes paliks kā svarīgākā daļa.

J. Šaicāne dalās ar Kultūras ministrijas pieredzi deliberatīvās metodes izmantošanā un pauž atbalstu Kultūras ministrijas iesaistei deliberatīvo diskusiju modeļa izstrādē.

**Padomes lēmums:** Pieņemt zināšanai sniegto informāciju.

1. **Atvērtās pārvaldības rīcības plāna 2022. – 2025. gadam īstenošana 2025. gadā**

I. Kušķe iepazīstina ar Valsts kancelejas ieskatā būtiskākajām aktivitātēm plāna īstenošanas noslēdzošajā gadā.

Padomes locekļi pārrunā Valsts kancelejas prezentācijā 18. slaidā un [Vidusposma izvērtējuma](https://www.mk.gov.lv/lv/media/19161/download?attachment) sadaļā “Izpildes progress: kopskats” 6.-7.lp. norādītos vēl paveicamos darbus.

H. Beitelis aktualizē jautājumu par atbalsta iespējamību domnīcas formā ietvara dokumenta par sabiedrības līdzdalību un pilsonisko dialoguizstrādei (1.1. pasākums).

D. Spaliņa, H.  Beitelis un L.A. Putāne informē par Eiropas Savienības fonda projekta Nr. 4.3.4.5/1/24/I/001 "Atbalsts pilsoniskās sabiedrības organizāciju izaugsmei", kas ir vērsts uz pilsoniskā dialoga sekmēšanu. Projekta ietvaros cita starpā plānota digitālā platforma nevalstiskajām organizācijām, lai tās varētu uzzināt par iespējām sniegt atzinumus par topošiem politikas plānošanas dokumentiem un tiesību aktiem.

J.Šaicāne iepazīstina ar KM iecerēto atbalsta aktivitāti iedzīvotāju pilsoniskās līdzdalības prasmju uzlabošanai, ko plānots īstenot Eiropas Savienības kohēzijas politikas programmas 2021.-2027. gadam 4.3.4. specifiskā atbalsta mērķa "Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām **4.3.4.9. pasākuma "Sabiedrības saliedēšana, veicinot sabiedrības pašorganizēšanos un paplašinot sadarbības un līdzdarbības prasmes un iespējas"** ietvaros.

Z. Legzdiņa-Joja pauž, ka Sabiedrības integrācijas fonda un biedrības “Latvijas Pilsoniskā alianse” un arī Kultūras ministrijas iecerēto aktivitāšu īstenošana, ņemot vērā, tajā atbalsts iecerēts reģionālajiem NVO centriem, sniegs prognozējami augstāku aktivitāti attiecībā uz NVO un iedzīvotāju iesaistīšanos lēmumu pieņemšanas procesā.

V. Razumovskis un L. Stafecka informē par līdzdalības budžeta ieviešanu visās pašvaldībās, attīstot tam arī digitālo platformu, kura ir izstrādes noslēguma fāzē.

L. Stafecka informē par šobrīd īstenošanā esošo projektu pašvaldību darbības salīdzināšanai, kur pieredze ir pārņemta no Igaunijas.

**Padomes lēmums:** Pieņemt zināšanai sniegto informāciju.

1. **Nākamā atvērtās pārvaldības rīcības plāna izstrāde**

I. Lībķena iepazīstina ar Valsts kancelejas redzējumu par jaunā plāna izstrādes iespējamo laika grafiku (skatīt Valsts kancelejas prezentācijā 20. slaidu).

Padomes locekļi diskutē par nepieciešamību panākt labāku rezultātu, izvirzot plānā iekļaujamos pasākumus. Tāpat padomes locekļi norāda uz ietekmi, kas būtu vairāk vērtējama, tostarp gan ārēju apstākļu ietekme, gan katra pasākuma sagaidāmā ietekme.

R. Ķenģe atgādina par nepieciešamību iesaistīt jauniešus plāna izstrādē un informē par metodisko materiālu “Vienots kvalitātes ietvars darbam ar jaunatni pašvaldībās”, kur 3. sadaļa ir “Jauniešu līdzdalības veicināšana”.[[1]](#footnote-1)

L. Stafecka aicina praktiski darbināt līdzdalības formas un norāda, ka svarīgi ir nākotnē vairāk orientēties uz to, ka līdzdalība ikdienā tiek vairāk praktizēta.

**Padomes lēmums:** Sniegto informāciju ņemt vērā jaunā plāna izstrādē.

**Nākamā uzraudzības padomes sēde plānota 2025. gada pavasarī.**

*Pielikumā:*

* Valsts kancelejas prezentācija.

|  |  |  |
| --- | --- | --- |
| Padomes priekšsēdētāja | (paraksts\*) | I. Lībķena |
|  |  |  |

\* Dokuments ir parakstīts ar drošu elektronisko parakstu

1. Pieejams šeit: <https://www.izm.gov.lv/lv/jaunums/publicets-metodiskais-materials-vienots-kvalitates-ietvars-darbam-ar-jaunatni-pasvaldibas> [↑](#footnote-ref-1)